Mohd Nizam Pechok

Mohd Nizam Pechok (lahir 30 November 1967) atau lebih dikenali sebagai Nizam Arjuna merupakan seorang penyanyi yang terkenal sekitar era tahun 1990-an di Malaysia.

Kehidupan awal

Mohd Nizam bin Pechok lahir pada 30 November 1967. Beliau berasal dari Kampung Buyau, Seri Menanti, Negeri Sembilan. Beliau mendapat pendidikan menengah sehingga tingkatan lima di Sekolah Menengah Vokasional Ampangan (kini Kolej Vokasional Ampangan), Seremban.Nizam Laksamana. (Ogos 2022). Alhamdulillah settle bersama anak² dan warga Kolej Vokasional Dato Undang Hj Muhamad Sharip Rembau. Sesi sembang santai dan nyanyi sikit². Den dlu SMV Ampangan. Anak den Kolej Vokasional Gombak. (Gambar Facebook). Dicapai pada 28 Ogos 2022.

Bakat dan pengaruh

Nizam mula bermain muzik pada majlis orang kahwin pada tahun 1988. Atas galakan seorang sepupu beliau, Nizam kemudiannya terus menjinakkan diri dengan dunia nyanyian. 

Kerjaya seni

Nizam mengecap kejayaan dan kemasyhuran sepanjang kerjaya seni beliau bersama kumpulan Laksamana. Bersama kumpulan Laksamana, beliau telah menghasilkan dua buah album yang berjudul Syukur dan Resah. Beliau juga pernah tampil dengan sebuah album solo berjudul Memanah Bintang (1995).

Walau bagaimanapun, akibat pasaran album yang tidak menentu akibat masalah lanun cetak rompak, beliau memutuskan untuk mengundur diri daripada bidang nyanyian pada tahun 1995. Beliau kemudiannya bekerja di kedai makan milik saudara beliau di Menara Promet, Kuala Lumpur.

Selepas itu, ditawarkan kerja oleh isteri kepada bapa saudara beliau. Setelah menunjukkan kesungguhan tanpa berbelah bagi, akhirnya Nizam diberi tanggungjawab menguruskan salah satu syarikat milik bapa saudara beliau, Pestconst Services Sdn. Bhd.

Rujukan 


Pautan luar 
 Rezeki tersingkir, Nizam ditaja umrah

Kategori:Orang hidup
Kategori:Kelahiran 1967
Kategori:Muslim Malaysia
Kategori:Orang Malaysia berketurunan Melayu
Kategori:Orang dari Negeri Sembilan
Kategori:Penyanyi lelaki Malaysia
Kategori:Peserta Gegar Vaganza